Η αιτία του συνδρόμου ορθοστατικής ταχυκαρδίας δεν είναι πάντα ξεκάθαρη. Και αυτό, διότι η πάθηση δεν μπορεί να αποδοθεί σε μία μόνο αιτία για κάθε άτομο που πάσχει. Υπάρχουν ορισμένες ενδείξεις ότι συγκεκριμένα γονίδια μπορεί να συνεισφέρουν στην εμφάνιση του συνδρόμου. Μία έρευνα από την Κλινική Mayo αναφέρει ότι περίπου στο 50% των περιπτώσεων του συνδρόμου ορθοστατικής ταχυκαρδίας, η αιτία μπορεί να σχετίζεται με αυτοάνοση διαταραχή.
Φαίνεται ότι τα συμπτώματα του συνδρόμου ορθοστατικής ταχυκαρδίας συχνά πυροδοτούνται από γεγονότα, όπως:
Εφηβεία
Εγκυμοσύνη
Σημαντική χειρουργική επέμβαση
Τραυματική απώλεια αίματος
Ιογενής ασθένεια
Εμμηνορρυσία
Αυτά τα γεγονότα μπορεί να αλλάζουν τον τρόπο με τον οποίο το αυτόνομο νευρικό σύστημα λειτουργεί για μία συγκεκριμένη χρονική περίοδο.
Παρόλο που το σύνδρομο ορθοστατικής ταχυκαρδίας μπορεί να επηρεάσει τον οποιονδήποτε σε οποιαδήποτε ηλικία, περίπου 80% των περιπτώσεων διαγιγνώσκονται σε γυναίκες 15 έως 50 ετών.